section_heading: Radnja
paragraph_text: U krajnje prenapučenom svijetu tvrtke su preuzele ulogu država i sada je sva vlast u njihovim rukama. Države postoje jedino kako bi osigurale opstanak ogromnih transnacionalnih korporacija. Oglašavanje je postalo izrazito agresivno i daleko najisplativije zanimanje. Javnost se reklamama trajno drži u zabludi da se kvaliteta života poboljšava pomoću proizvoda koji se plasiraju na tržište. Međutim, vlada nestašica najosnovnijih namirnica, uključujući vodu i gorivo. Upravo je uspješno poslana ekspedicija na planet Veneru i ocijenjeno je da je pogodan za nastanjivanje, unatoč njegovoj negostoljubivoj površini i klimi. Kolonisti će generacijama morati trpjeti oštru klimu dok se ne izvrši teraformiranje planeta.